รุสเซฟฟ์อ่วม สภาบราซิลโหวตลิ่วถอดถอนจากตำแหน่งปธน.
เมื่อ 18 เม.ย. สมาชิกสภาผู้แทนฯของบราซิลลงมติเสียงข้างมาก 367 เสียงต่อ 167 เสียง สนับสนุนกระบวนการถอดถอนหรืออิมพีชเมนต์ นางดิลมา รุสเซฟฟ์ ประธานาธิบดีบราซิลออกจากตำแหน่ง จากข้อกล่าวหาตกแต่งตัวเลขงบประมาณรัฐเพื่อหวังผลทางการเมืองจนชนะเลือกตั้งสมัย 2 เมื่อปี 2557 ซึ่งเป็นข้อกล่าวหาที่นางรุสเซฟฟ์ปฏิเสธและกล่าวหากลับว่าถูกนายมิเชล เทเมอร์ รองประธานาธิบดีบราซิลและพวก สมคบคิดหวังโค่นอำนาจเธอซึ่งเป็นผู้นำมาจากการเลือกตั้งตามระบอบประชาธิปไตยพ้นเก้าอี้โดยฝ่ายหลังได้ออกมาปฏิเสธแล้วเช่นกัน,โดยเมื่อวันเสาร์ 16 เม.ย.ที่ผ่านมา นางรุสเซฟฟ์ วัย 68 ปียังได้เขียนบทความในหนังสือพิมพ์ฉบับหนึ่งเป็นภาษาโปรตุเกส ปฏิเสธข้อกล่าวหาและว่ากลุ่มการเมืองฝ่ายตรงข้ามต้องการที่จะเอาผิดผู้หญิงที่บริสุทธิ์และปกป้องรักษาพวกคอร์รัปชัน,การลงมติสนับสนุนกระบวนการอิมพีชเมนต์นางรุสเซฟฟ์ซึ่งมี ส.ส.งดออกเสียง 7 คน และมี ส.ส. 2 คน ไม่เข้าประชุมสภา มีขึ้นหลังการถกอภิปรายยืดยาวในรัฐสภาท่ามกลางการชุมนุมของทั้งฝ่ายต่อต้านและสนับสนุนกระบวนการอิมพีชเมนต์นางรุสเซฟฟ์ราว 25,000 คน ที่รอลุ้นผลอยู่ด้านนอกอาคารรัฐสภาโดยมีกำแพงเหล็กที่ทำขึ้นชั่วคราว สูง 2 เมตร ยาว 1 กิโลเมตร เพื่อแยกผู้ชุมนุมทั้งสองฝ่ายออกจากกัน,บรรยากาศทั่วไปของการชุมนุมทั้งสองฝ่าย เป็นไปอย่างสงบและดูคล้ายเป็นเทศกาลรื่นเริงมากกว่าเพราะมีทั้งเพลง การแต่งชุดแฟนซีและการเป่าทรัมเปตและแตรพลาสติก วูวูเซลา การอภิปรายและการลงมติกระบวนการอิมพีชเมนต์นางรุสเซฟฟ์ยังถูกถ่ายทอดผ่านจอโทรทัศน์ขนาดใหญ่ในหลายเมืองทั่วประเทศ ซึ่งก็มีผู้คนให้ความสนใจอย่างล้นหลามในแต่ละเมือง,สำหรับขั้นตอนต่อไป ญัตติการถอดถอนนางรุสเซฟฟ์จะถูกส่งเข้าที่ประชุมของวุฒิสภา (ส.ว.) เพื่อพิจารณาต่อไปและคาดว่านางรุสเซฟฟ์จะถูกพักงานในเดือนหน้าระหว่างกระบวนการถอดถอนถูกพิจารณาในวุฒิสภา โดยหากญัตติดังกล่าวถูกลงมติสนับสนุนเสียงส่วนใหญ่ นางรุสเซฟฟ์จะเข้ากระบวนการไต่สวนในวุฒิสภา และหากมีความผิดจริงตามข้อกล่าวหาก็จะถูกถอดถอนจากตำแหน่งอย่างถาวร แต่ระหว่างขั้นตอนในวุฒิสภา นางรุสเซฟฟ์ยังมีโอกาสอุทธรณ์ต่อสู้ข้อกล่าวหาได้ 2 รอบ,ขณะเดียวกัน พรรครัฐบาลบราซิล พรรคแรงงาน ประกาศให้คำมั่นจะต่อสู้อย่างต่อเนื่องเพื่อปกป้องนางรุสเซฟฟ์ไม่ว่าบนถนน (การเดินขบวนแสดงพลังสนับสนุน) และในวุฒิสภา.
สมาชิกสภาผู้แทนฯของบราซิลลงมติเสียงข้างมาก 367เสียงต่อ 167เสียง สนับสนุนกระบวนการถอดถอนหรืออิมพีชเมนต์ นางดิลมา รุสเซฟฟ์ ประธานาธิบดีบราซิลออกจากตำแหน่ง จากข้อกล่าวหาตกแต่งตัวเลขงบประมาณรัฐเพื่อหวังผลทางการเมืองจนชนะเลือกตั้ง
ข่าวต่างประเทศ,บราซิล,ถอดถอน,ดิลมา รุสเซฟฟ์,อิมพีชเมนต์,ตกแต่งตัวเลขงบประมาณรัฐ,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ